Közmédia és digitális átállás
Dr. Szabó László Zsolt
MTVA

A közszolgálati televízió és rádió számára a digitális átállás lehetőség és kihívás egyszerre. Az közmédia tévécsatornái immár minden magyarországi tévénézőhöz eljutnak. A közmédia szerepe többes volt a folyamatban: egyrészről a digitális földfelszíni platform meghatározó felhasználója, tartalmi és minőségi referenciaszintje, másrészről az átállási folyamat meghatározó kommunikációs felülete. A sok évvel ezelőtt megkezdődött folyamat meghatározó állomása a 2013. év, azonban az igazi feladat most kezdődik. A digitális műsorterjesztési platformok és az új technológiák néven ismert internet alapú szolgáltatások a megszokottól eltérő tartalmat igényelnek, mind szerkesztési és médiafogyasztói megközelítésben, mind minőségben és mennyiségben. A médiafogyasztási szokások változása, a lekérhető tartalmak irányába való elmozdulás a közmédia szerkesztőitől is új megközelítést igényel.